Die wêreld in foto’s – 11 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Noord-Korea maak aanspraak op die uitlewering van enigiemand wat betrokke was by die beweerde CIA-sameswering om Noord-Korea se leier, Kim Jong Un, met ŉ biochemiese gifstof te vergiftig. Foto: Wong Maye-E, File, AP Turkye se premier, Binali Yildirim, ontmoet Brittanje se premier, Theresa May, voor die Somalië-konferensie in Londen. Foto: Prime Minister’s Press Service, Pool Photo via AP Somaliërs wat sonder heenkome is as gevolg van die droogte, kom aan by ŉ tydelike kamp in die buitewyke van Mogadisjoe. Brittanje bied tans ŉ konferensie aan wat die hongersnood in dié land wil aanspreek. Foto: Farah Abdi Warsameh, AP Vrywilligers van China se outonome streek tel rommel op by die helling van Qomolangma – die noordelike kant van berg Everest. Ongeveer vier ton se rommel is binne vyf dae bymekaar gemaak. Foto: Awang Zhaxi, Xinhua via AP ŉ By zoem om ŉ blom in Frankfurt, Duitsland. Foto: Michael Probst, AP